Byrettens kendelse stadfæstet i sag om, hvorvidt politiet må opretholde beslaglæggelse af køretøj
Ret: Vestre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

Vestre Landsrets 8. afdeling holdt den 23. november 2021 kl. 09.10 møde på tingstedet i

Viborg.

Som dommere fungerede landsdommerne Torben Geneser, Claus Rohde og Thomas Raaberg-

Møller.

V.L. S–2093–21

Anklagemyndigheden

mod

Vidne

født Dato 1994

Den 1. oktober 2021 har Retten i Aalborg afsagt kendelse vedrørende beslaglæggelse af en

personbil med Reg. nr..

Kendelsen er kæret af advokat Ole Schmidt på vegne af Vidne.

Landsretten afsagde

K e n d e l s e:

Efter sagens oplysninger, herunder politiets hastighedsmåling, er Sigtede med rimelig grund

mistænkt for at have gjort sig skyldig i et forhold, der medfører ubetinget frakendelse af

førerretten efter færdselslovens § 126, stk. 1, nr. 11.

Det følger af færdselslovens § 133 a, stk. 2, at konfiskation af et køretøj skal ske i tilfælde,

hvor køretøjet føres af en anden person end køretøjets ejer, og føreren har gjort sig skyldig i

et forhold, der medfører ubetinget frakendelse af førerretten efter færdselslovens § 126, stk. 1,

nr. 11, medmindre konfiskation må anses for uforholdsmæssigt indgribende, navnlig henset til

ejerens mulighed for at kunne vide, at køretøjet ville blive anvendt ved en sådan

overtrædelse, og for at tage alle rimelige skridt til at sikre sin økonomiske stilling i anledning

af overdragelsen af køretøjet til den anden person.



- 2 -

På det foreliggende grundlag, herunder oplysningerne om den familiemæssige relation

mellem Sigtede og køretøjets ejer samt om Sigtedes skiftende forklaringer angående hans ret

til at benytte køretøjet, er der ikke holdepunkter for at antage, at konfiskation af køretøjet vil

være uforholdsmæssigt indgribende.

På den baggrund og i øvrigt af de grunde, som byretten har anført, tiltræder landsretten, at

betingelserne for at godkende og opretholde beslaglæggelsen af køretøjet i medfør af

retsplejelovens § 806, stk. 4, jf. § 803, stk. 1, er opfyldt.

Landsretten stadfæster derfor byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.